
7 


Data: 6 martie 2024 


Am vorbit într-un articol trecut despre „idioţii utili”, spuneam cum şi eu am fost un idiot util la revoluţia din 1989 pentru că am crezut 
într-o schimbare în bine a naţiunii. Astăzi văd cum în locul acelui bine, a apărut cel mai mare rău. Dispariţia reperelor morale, a 
exemplelor, a istoriei, ne-a transformat în „zombi” pregătiţi doar pentru aplauze, aplaudăm magicienii care ne transformă. Idioţii utili din 


politică reprezintă o categorie aparte de actori care, deşi lipsiţi de competenţă sau inteligenţă într-un anumit domeniu, sunt utilizaţi în 


mod strategic de către liderii politici pentru a-şi promova propriile interese sau agende. Aceşti idioţi utili pot fi 
uneori conştienţi de rolul lor şi să se complacă în acesta sau pur şi simplu să fie manipulaţi în mod inconştient. 
Un idiot util în politică este adesea folosit pentru a transmite mesaje sau pentru a acoperi acţiuni controversate, 
dând astfel o aparenţă de legitimitate sau de susţinere a anumitor idei sau politici. De multe ori, aceştia sunt 
implicaţi în activităţi care pot fi dăunătoare sau contrare intereselor populaţiei, dar sunt folosiţi pentru a 


distrage atenţia sau pentru a justifica decizii discutabile. Un exemplu clasic de idiot utili în politică, sunt cei care 


aderă la un partid fără a înţelege în profunzime ideologia sau consecinţele acţiunilor acestuia. Aceştia pot fi 
folosiţi pentru a crea un suport numeric sau pentru a susţine retorica partidului, fără a contribui cu adevărat la dezvoltarea unor politici 
sau strategii coerente. În final, idioţii utili din politică reprezintă o prezenţă constantă în peisajul politic, fiind adesea manipulaţi sau 
exploataţi de către cei cu mai multă putere sau înţelegere a jocului politic. Este important să fim conştienţi de prezenţa acestora şi să ne 


educăm pentru a evita să devenim noi înşine idioţi utili în sprijinirea unor interese care nu servesc cu adevărat binele comun. 


Termenul „idiot util” se referă în general la o persoană care, fără să îşi dea seama, serveşte interesele unei alte persoane sau grup, chiar 
dacă acţiunile sale nu sunt în interesul său propriu. Mila Aleckovic-Bataille este profesor sârb de psihopatologie şi psihologie, cu un 
doctorat la Universitatea Sorbona. Este autoarea a peste 100 de lucrări ştiinţifice în mai multe limbi, precum şi a mai multor cărți. 
Profesorul Aleckovic-Bataille este membru al Societăţii Mondiale de Psihopatologie de Expresie şi Terapie prin Artă, (Société 
Internationale de Psychopathologie de PExpression et de l'Art Thérapie), Paris (Hôpital Saint-Anne). Recent am citit un articol în 
„Ice4you” apărut pe data de 29.02.2024 cu titlul „Cum a ajuns lumea să fie condusă de psihopaţi — o analiză de prof. Mila Aleckovic 
Bataille, doctorand Sorbona”. Trebuie subliniat că doamna doctor a scris mult şi despre acel trecut eveniment care s-a numit „covid” care 
a avut aceiaşi mentori „utili”. Aşa îşi începe analiza doamna profesor Aleckovic-Bataille: „Motto:„Răul suprem are înfăţişarea binelui” 
(Dostoievski) 


Multă lume gândeşte că este o întâmplare faptul că indivizi nebuni pot intra în politică. Nu este o întâmplare, este un sistem, un program, 
o şcoală care a fost constant dezvoltată de-a lungul deceniilor, cel puţin de 50 de ani, stare recunoscută cu întârziere. Totul a fost conceput 
şi realizat în serviciul Globalismului. Conceptul de Inconştienţă, individuală sau colectivă este foarte important pentru că toată 
manipularea prin asta se face.Trei elemente principale au fost utilizate şi folosite riguros în ultimii 3 ani: observarea experimentală, 
repetiţia şi controlul. Strategiile folosite: divertismentul; crează o problemă şi propune o rezolvare pe care vrei s-o realizezi; impunerea 
măsurilor nepopulare, gradual, nu în mod brusc; impunerea măsurilor nepopulare pentru viitor în cazul apariţiei unor evenimente dure, 
cu impact major (pregătirea populaţiei cu doi-trei ani în avans pe teme privind războiul, pandemii — populaţia trebuie obişnuită că 
Moartea este un lucru necesar!); infantilizarea populaţiei prin sectorul publicitar şi educaţie deficitară; folosirea Emoţiei în locul Gândirii- 
nu fi critic, nu gândi, renunţă la convingerile tale, la analiza ta; încurajarea Mediocrităţii (a cărei victime suntem de cel puţin 50 de ani). 
Aceasta este strategia cea mai importantă a Centrelor de informare şi formatoare, unde sunt aleşi „lideri” personaje mediocre, obediente 
(servile, slugi) urmând a fi propulsate în politică; atitudinea Marelui Inchizitor (exemplificat de Dostoevski), acela care vede şi ştie tot: noi 
vă cunoaştem mai bine decât vă cunoaşteţi voi, voi nu ştiţi, dar noi ştim ce vă trebuie, nu vă îngrijoraţi, nu vă gândiţi la sănătatea voastră, 
noi ştim ce trebuie făcut pentru ea, noi ştim de câte doze aveţi nevoie, 5-8-10, noi vom decide pentru voi (evident că vă vom omori, aici nu 
este nicio problemă)”. 


Câtă dreptate are marele Mark Twain: Mai întâi Dumnezeu a creat idioţii, aşa, ca să-şi intre în mână. Apoi a făcut şcolile. Şi sigur dacă o 


să scoatem istoria din şcoli, o să ajungem să ne intrăm în mână şi o să devenim cei mai utili idioţi. 

